25.5.2022
RO
Jurnalul Oficial al Uniunii Europene
C 210/35
Notificare prealabilă a unei concentrări (Cazul M.10739 – FORD OTOSAN / FORD ROMANIA) Caz care poate face obiectul procedurii simplificate (Text cu relevanță pentru SEE)
(2022/C 210/15) 1.
La data de 17 mai 2022, Comisia Europeană a primit, în temeiul articolului 4 din Regulamentul (CE) nr.
139/2004 al Consiliului, o notificare a unei concentrări propuse (1).
Prezenta notificare vizează următoarele întreprinderi: — Ford Otomotiv Sanayi A.Ş. („Ford Otosan”, Turcia); — Ford România S.A. („Ford România”, România).
Ford Otosan va dobândi, în sensul articolului 3 alineatul (1) litera (b) din Regulamentul privind concentrările economice, controlul unic asupra întreprinderii Ford România.
Concentrarea se realizează prin achiziționare de acțiuni.
2.
Activitățile economice ale întreprinderilor respective sunt următoarele:
— Ford Otosan este un producător și distribuitor de autovehicule cu sediul în Turcia, care este deținut în proporții egale de Ford Motor Company și de Koç Holding; — Ford România va deține și va opera la închidere numai o fabrică de asamblare și o unitate de producție de automobile situate în Craiova, România. 3.
În urma unei examinări prealabile, Comisia Europeană constată că tranzacția notificată ar putea intra sub incidența Regulamentului privind concentrările economice.
Cu toate acestea, nu se ia o decizie finală în această privință.
În conformitate cu Comunicarea Comisiei privind o procedură simplificată de analiză a anumitor concentrări în temeiul Regulamentului (CE) nr.
139/2004 al Consiliului (2), trebuie precizat că acest caz poate fi tratat conform procedurii prevăzute în comunicare.
4.
Comisia Europeană invită părțile terțe interesate să îi prezinte eventualele observații cu privire la operațiunea propusă.
Observațiile trebuie să parvină Comisiei Europene în termen de cel mult 10 zile de la data publicării prezentei.
Trebuie menționată întotdeauna următoarea referință: M.10739 – FORD OTOSAN / FORD ROMANIA Observațiile pot fi trimise Comisiei prin e-mail, prin fax sau prin poștă.
Vă rugăm să utilizați datele de contact de mai jos: E-mail: COMP-MERGER-REGISTRY@ec.europa.eu Fax +32 22964301 Adresă poștală: European Commission Directorate-General for Competition Merger Registry 1049 Bruxelles/Brussel BELGIQUE/BELGIË
(1) JO L 24, 29.1.2004, p. 1 („Regulamentul privind concentrările economice”).
(2) JO C 366, 14.12.2013, p. 5.